Public procurement notice: Voluntary Ex Ante Transparency Notice
Published: 2019-03-28
Buyer: Region Syddanmark, Medicoteknik
Country: DK
Contract type: Supplies
Procedure: Contract award without prior publication
CPV classification: 33120000: Physiological monitoring systems
Estimated value: 10860000 DKK

Technical requirements: Klinisk Mikrobiologisk Afdeling, Odense Universitetshospital påtænker at anskaffe nyt bloddyrkningssystem med tilhørende software, database og service. Afdelingens nuværende bloddyrkningssystem model, Bact/Alert 3D leveret af firmaet BioMerieux, påtænkes udskiftet med et mere tidsvarende bloddyrkningssystem, der bedre tilgodeser arbejdsmiljø, ergonomi, krav til sporbarhed og øget patientsikkerhed. Der ønskes anskaffet et bloddyrkningssystem Virtuo også fra firmaet BioMerieux. Ved udskiftningen lægges der vægt på at forbedre arbejdsmiljøet ved en forbedret ergonomi i forbindelse med håndtering af prøvematerialet – bloddyrkningskolber. I afdelingens nuværende system – Bact/Alert – indsættes i gennemsnit 330 bloddyrkningskobler og udtages 330 bloddyrkningskolber dagligt i en ergonomisk belastende arbejdsgang med en høj grad af ensidigt gentagne bevægelser, som ønskes enten fjernet eller reduceret. Processen består i dag af en manuel indsættelse og udtagning af; se endvidere pkt. II.2.4.
Bloddyrkningskolber i systemets inkubatorceller samt manuel indskanning af kolbernes numre. Ved udtagning af negative kolber anvendes i dag ikke udskanning – til gengæld indebærer dette en risiko for fejludtagning/udsmidning af igangværende kolber. Der stilles derfor følgende krav til det nye system:
1) Systemet skal automatisk kunne indsætte bloddyrkningskolber, således at personalet blot skal sætte kolberne på et transportbånd, hvorefter apparatet selv skanner både kolbekoden og glasnummeret (rekvireringsnummeret) og placerer kolben i inkubatorcellen;
2) Systemet skal automatisk kunne udtage bloddyrkningskolber, hvor der ikke har været en positiv reaktion, således at apparatet selv fjerner kolben fra inkubatorcellen efter den planlagte inkubationstid, og herefter selv placerer den i en affaldsspand. Dette giver en væsentlig ergonomiske fordel sammenlignet med manuel udtagning. Dette sikrer også, at der ikke fejlagtigt udtages og kasseres igangværende kolber;
3) Systemet skal kunne udtage positive kolber automatiseret, således at personalet kun præsenteres for kolber med en positiv reaktion. Systemet skal placere kolberne på en sådan måde, at personalet sikkert og uden risiko for fejlhåndtering, kan fortsætte det videre analyseforløb;
4) Systemet skal i forbindelse med indskanningen af kolbekoden og glasnummeret (rekvireringsnummeret) tage et billede af disse og gemme dem. Dette udføres for at imødekomme øgede krav til dokumentation, sporbarhed og patientsikkerhed. Billederne skal kunne tilgås fra det interne netværk på OUH, så de derfra kan anvendes til korrektion af kolbekoder og rekvireringsnumre med dårlig læsbarhed af barkoden. Derved imødegås en risiko for eventuelle fejlkodninger og unødig kassation af anonyme prøver, som igen kan føre til forsinkede patientforløb eller forkerte svarafgivelser;
5) Systemet skal automatisk måle volumen af prøvematerialet i alle bloddyrkningskolberne og enkelt kunne vise volumen for hver enkelt bloddyrkningskolbe. Dette volumen skal anvendes til at vurdere bloddyrkningskolber, der er meldt positive, men hvor der ikke ses bakterier eller svampe ved mikroskopi.
Klinisk Mikrobiologisk Afdeling, Odense Universitetshospital finder at bloddyrkningssystem Virtuo fra firmaet BioMerieux som det eneste på markedet bedst opfylder de opstillede krav og anses for bedst til formålet. Klinisk Mikrobiologisk Afdeling, Odense Universitetshospital har derfor til hensigt at indgå kontrakt med firmaet BioMerieux om levering af det nævnte system.


Winner: bioMerrièux Danmark ApS
Award value: 10860000